

 **ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**ΕΛΛΗΝΙΚΗ ΔΗΜΟΚΡΑΤΙΑ Αργοστόλι , 05/ 08/2024**

**NOMOΣ ΚΕΦΑΛΛΗΝΙΑΣ Αρ. Πρωτ: 13435**

**ΔΗΜΟΣ ΑΡΓΟΣΤΟΛΙΟΥ**

**ΓΡΑΦΕΙΟ ΔΗΜΑΡΧΟΥ**

Ταχ. Δ/νση : Πλατεία Βαλλιάνου

T.Κ : 28100 Αργοστόλι

Τηλ: 2671360159

e-mail: Dimarxos\_argostoliou@argostoli.gov.gr

**Ο ΔΗΜΑΡΧΟΣ ΑΡΓΟΣΤΟΛΙΟΥ**

Έχοντας υπόψη:

1. Τις διατάξεις της παρ. 1 περ. δ του άρθρου 58 του Ν. 3852/2010

2. Τις διατάξεις του άρθρου 163 του Ν. 3584/2007 «Κύρωση του Κώδικα Κατάστασης Δημοτικών και Κοινοτικών Υπαλλήλων», όπως αντικαταστάθηκε από το άρθρο 213 του Ν. 4555/2018 και τροποποιήθηκε από την παρ. 6 του άρθρου 78 του Ν. 4604/2019 και από το άρθρο 18 του Ν. 4674/2020 όπου αναφέρεται ότι «*Σε δήμους με μόνιμο πληθυσμό άνω των είκοσι χιλιάδων (20.000) κατοίκων, μπορεί να συστήνεται μία (1) θέση Ειδικού Συνεργάτη, επιπλέον των προβλεπόμενων στην περίπτωση α΄, η πλήρωση της οποίας γίνεται αποκλειστικά με δημοσιογράφο που πληροί τις προϋποθέσεις του προηγούμενου εδαφίου»*.

3. Τα επίσημα πληθυσμιακά δεδομένα της τελευταίας απογραφής έτους 2021 για το Δήμο Αργοστολίου, σύμφωνα με τα οποία ο πληθυσμός του ανέρχεται στους 23.574 κατοίκους.

4.Τις διατάξεις της υποπαραγράφου ΣΤ, της παραγράφου ΣΤ του πρώτου άρθρου του Ν. 4093/2012.

5. Την υπ. αρ. 1333/110822/27-12-2023 Εγκύκλιο του Υπουργείου Εσωτερικών

6.Τον Οργανισμό Εσωτερικής Υπηρεσίας του Δήμου Αργοστολίου ( Φ.Ε.Κ 3526/Β΄/ 8-7-2022).

7. Τις διατάξεις του άρθρου 9 του Ν. 4354/2015

8. Το άρθρο 9 του Ν. 4057/2012 «Πειθαρχικό Δίκαιο Δημοσίων Πολιτικών Διοικητικών Υπαλλήλων και Υπαλλήλων Νομικών Προσώπων Δημοσίου Δικαίου» σε συνδυασμό με το ΔΙΠΠ/Φ.ΕΠ.2/898/8687-14-5-2012 έγγραφο του Υπουργείου Διοικητικής Μεταρρύθμισης και Ηλεκτρονικής Διακυβέρνησης

9. Την με αρ. 4578/26-4-2024 βεβαίωση της Δ/νσης Οικονομικών Υπηρεσιών για την ύπαρξη πιστώσεων.

10. Τις διατάξεις της παρ.9 του άρθρου 1 Ν.4038/2012

**ΓΝΩΣΤΟΠΟΙΕΙ**

Την πρόσληψη με επιλογή, ενός (1) Ειδικού Συνεργάτη-Δημοσιογράφου, με σύμβαση Εργασίας Ιδιωτικού Δικαίου Ορισμένου Χρόνου, αποκλειστικής απασχόλησης, ο οποίος θα έχει εμπειρία και επαγγελματική ειδίκευση σε θέματα Τύπου (κυρίως σε θέματα Τοπικής Αυτοδιοίκησης )

Ειδικότερα:

-Έναν (1) Ειδικό Συνεργάτη- Δημοσιογράφο, ο οποίος θα παρέχει συμβουλές και θα διατυπώνει εξειδικευμένες γνώμες γραπτά ή προφορικά σε θέματα επικοινωνίας, Προβολής Δημοσίων Σχέσεων, Διεθνών Σχέσεων, Διοργανώσεων, Μέσων Κοινωνικής Δικτύωσης που αφορούν το Δήμο και τα Νομικά Πρόσωπα αυτού .

Οι ενδιαφερόμενοι/νες πρέπει να έχουν τα εξής προσόντα:

**Α.** Τα γενικά προσόντα διορισμού που προβλέπονται για τους υπαλλήλους του πρώτου μέρους του Ν. 3584/2007 (άρθρα 11 έως και 17). Για τα γενικά προσόντα διορισμού απαιτείται χωριστή από την αίτηση, υπεύθυνη δήλωση του υποψηφίου, κατά το άρθρο 8 του Ν. 1599/1986, στην οποία να δηλώνεται ότι αυτά πληρούνται.

**Β.** Πτυχίο Α.Ε.Ι. της ημεδαπής ή ακαδημαϊκά ισοδύναμος ή ισότιμος τίτλος αντίστοιχης ειδικότητας σχολών της αλλοδαπής  ή Τ.Ε.Ι. της ημεδαπής ή ισότιμος τίτλος αντίστοιχης ειδικότητας σχολών της αλλοδαπής

**Γ.** Βεβαίωση μέλους αναγνωρισμένης στην Ελλάδα επαγγελματικής δημοσιογραφικής ένωσης η οποία να είναι μέλος της Πανελλήνιας Ομοσπονδίας Ενώσεων Συντακτών (ΠΟΕΣΥ).

**Δ.** Να έχουν αποδεδειγμένη σχετική επαγγελματική εμπειρία .

Οι υποψήφιοι πρέπει:

**1.**Να έχουν την ελληνική ιθαγένεια ή την ιθαγένεια της χώρας που ανήκει στην Ευρωπαϊκή Ένωση (άρθρο 12 του Ν. 3584/2007)**2.**Να έχουν το κατώτατο όριο ηλικίας διορισμού (21 έτος), (άρθρο 13 του Ν. 3584/2007)**3.**Να είναι υγιείς (άρθρο 14 του Ν. 3584/2007)**4.**Να έχουν εκπληρώσει τις στρατιωτικές τους υποχρεώσεις ή να έχουν απαλλαγεί νόμιμα από αυτές (άρθρο 15 του Ν. 3584/2007)**5.**Να μην έχουν ποινική καταδίκη, στερητική ή επικουρική δικαστική συμπαράσταση (άρθρο 16 του Ν. 3584/2007)**6.**Να μην έχουν απολυθεί από άλλη θέση για πειθαρχικούς λόγους (άρθρο 17 του Ν. 3584/2007).

Η πλήρωση της θέσης του Ειδικού Συνεργάτη- Δημοσιογράφου, θα διενεργηθεί με απόφαση του Δημάρχου, ο οποίος και θα προσλάβει το πρόσωπο που κατά την κρίση του είναι κατάλληλο για την παραπάνω θέση. Η πρόσληψη θα ολοκληρωθεί με την υπογραφή από τον προσλαμβανόμενο ειδικής σύμβασης εργασίας ιδιωτικού δικαίου ορισμένου χρόνου.

Η εργασιακή σχέση του Ειδικού Συνεργάτη - Δημοσιογράφου διέπεται αποκλειστικά από τις διατάξεις του άρθρου 163 του Ν. 3584/2007 και λύεται κατά την κείμενη νομοθεσία. Ο Ειδικός Συνεργάτης- Δημοσιογράφος υπόκεινται απευθείας στην ιεραρχική εξάρτηση του Δημάρχου για την επικουρία του οποίου έχει προσληφθεί. Δεν ασκεί αποφασιστικές αρμοδιότητες οποιασδήποτε μορφής και παρέχει συμβουλές και διατυπώνει εξειδικευμένες γνώμες, γραπτά ή προφορικά, για το συγκεκριμένο τομέα δραστηριοτήτων του Δήμου, τον οποίο έχει ορισθεί να εξυπηρετήσει.

Οι αποδοχές του καθορίζονται σύμφωνα με τις σχετικές διατάξεις τον Ν. 4354/2015 .

Για την πλήρωση της παραπάνω θέσης οι ενδιαφερόμενοι καλούνται να υποβάλλουν:

1. Αίτηση 2. Βιογραφικό Σημείωμα 3. Φωτοαντίγραφο των δύο όψεων του αστυνομικού δελτίου ταυτότητας *4. Φωτοαντίγραφο τίτλου σπουδών ανώτατης ή ανώτερης εκπαίδευσης 5. Υπεύθυνη δήλωση κατά το άρθρο 8 του Ν.1599/2007 στην οποία να δηλώνεται ότι πληρούνται τα γενικά προσόντα διορισμού του πρώτου μέρους του Ν. 3584/2007(άρθρο 11 έως και 17) και ότι σε περίπτωση επιλογής του θα προσκομίσει όλα τα προβλεπόμενα από την παρ. 3 του άρθρου 163 του Ν. 3584/2007 έγγραφα που πιστοποιούν την κατοχή των γενικών και τυπικών προσόντων διορισμού 6. Δικαιολογητικά που αποδεικνύουν τα προαναφερθέντα προσόντα τους.*

Οι αιτήσεις με τα δικαιολογητικά των ενδιαφερομένων, θα υποβληθούν και θα πρωτοκολληθούν στο γραφείο Πρωτοκόλλου (Πλατεία Βαλλιάνου, Αργοστόλι) κατά τις εργάσιμες ημέρες και ώρες , με ημερομηνία λήξης πέντε (5) ημέρες από την επόμενη της δημοσίευσης της παρούσας ή την ανάρτησή της στο χώρο ανακοινώσεων στο Δημοτικό Κατάστημα.

Η παρούσα δημοσιοποιείται σε μια εφημερίδα ημερήσιας κυκλοφορίας στην επικράτεια της Κεφαλονιάς, αναρτάται στην ιστοσελίδα του Δήμου, στο Διαύγεια και στον πίνακα Ανακοινώσεων του Δημοτικού Καταστήματος (Πλ. Βαλλιάνου).

**Ο ΔΗΜΑΡΧΟΣ**

**ΘΕΟΦΙΛΟΣ ΜΙΧΑΛΑΤΟΣ**